Vale

La Vale (dont ël vej nòm a l'era Companhia Vale do Rio Doce, CVRD) a l'é na sossietà mineraria ch'a l'é stàita creà dël 1942 dal pressident dël Brasil, Vargas.
Dël 1997 a l'é stàita privatisà e al di d'ancheuj la partissipassion pùblica brasilian-a dla sossietà a l'é al 12%.

La Vale a l'é la prima asienda dël Brasil e la tersa companìa mineraria mondial, mersì a l'aquist a la fin dël 2006 dla concorenta Inco.
Soa cotassion a la borsa a l'é ëd 160 miliard ëd dòlar.

La companìa a gestiss ëdcò 10.500 chilòmeter ëd ferovìe (ansima a 'n total nassional ëd 29.000 chilòmeter) e eut terminaj portuaj, ch'a-j servo dzortut për ël traspòrt ëd soe produssion.
A dà 'd travaj a apopré 43.000 salarià.

Categorìa:Industria